ระเบียบกระทรวงยุติธรรมระเบียบกระทรวงยุติธรรมว่าด้วยหลักเกณฑ์ วิธีการและเงื่อนไขเกี่ยวกับการคุมความประพฤติพ.ศ. ๒๕๖๐ โดยที่เป็นการสมควรให้มีระเบียบว่าด้วยหลักเกณฑ์วิธีการ และเงื่อนไขเกี่ยวกับการคุมความประพฤติอาศัยอำนาจตามความในมาตรา๕ วรรคหนึ่ง และมาตรา ๒๕ วรรคสี่ แห่งพระราชบัญญัติคุมประพฤติ พ.ศ. ๒๕๕๙รัฐมนตรีว่าการกระทรวงยุติธรรม จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยหลักเกณฑ์ วิธีการ และเงื่อนไขเกี่ยวกับการคุมความประพฤติ พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การคุมความประพฤติ หมายความว่าการควบคุมและสอดส่องผู้ถูกคุมความประพฤติให้ปฏิบัติตามเงื่อนไขที่กำหนดไว้การแก้ไขฟื้นฟู หมายความว่า การนำมาตรการต่าง ๆมาใช้ในการปรับเปลี่ยน แก้ไขและเสริมสร้างทัศนคติ ความคิดและพฤติกรรมของผู้ถูกคุมความประพฤติ รวมทั้งการสงเคราะห์ผู้ถูกคุมความประพฤติเพื่อให้ผู้ถูกคุมความประพฤติมีการเปลี่ยนแปลงพฤติกรรมไปในทางที่ดีขึ้นผู้อำนวยการ หมายความว่าผู้อำนวยการสำนักงานคุมประพฤติในสังกัดกรมคุมประพฤติพนักงานคุมประพฤติ หมายความว่าผู้ซึ่งรัฐมนตรีแต่งตั้งให้มีอำนาจหน้าที่ในการคุมประพฤติตามพระราชบัญญัติคุมประพฤติพ.ศ. ๒๕๕๙ผู้ถูกคุมความประพฤติ หมายความว่า ผู้ต้องหา จำเลยนักโทษเด็ดขาด หรือบุคคลอื่นที่ศาลหรือเจ้าพนักงานผู้มีอำนาจกำหนดให้ปฏิบัติตามเงื่อนไขที่กฎหมายบัญญัติภายใต้การคุมความประพฤติของพนักงานคุมประพฤติอาสาสมัครคุมประพฤติ หมายความว่าผู้ซึ่งอธิบดีแต่งตั้งให้ทำหน้าที่ช่วยเหลือพนักงานคุมประพฤติตามพระราชบัญญัติคุมประพฤติพ.ศ. ๒๕๕๙เจ้าหน้าที่ธุรการ หมายความว่า เจ้าหน้าที่ผู้ได้รับมอบหมายจากผู้อำนวยการ ให้ปฏิบัติหน้าที่เกี่ยวกับการรับส่งคดีและการปฏิบัติหน้าที่อื่นๆ ที่เกี่ยวเนื่องกับสำนวนคดีข้อ๔ ให้ปลัดกระทรวงยุติธรรมเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวดทั่วไปหลักเกณฑ์การคุมความประพฤติ ข้อ๕ ให้พนักงานคุมประพฤติดำเนินการคุมความประพฤติเมื่อสำนักงานคุมประพฤติได้รับคำสั่งจากศาลหรือเจ้าพนักงานผู้มีอำนาจดังนี้(๑)ศาลมีคำสั่งให้คุมความประพฤติผู้กระทำความผิดที่เป็นผู้ใหญ่(๒)ศาลมีคำสั่งให้คุมความประพฤติผู้ถูกคุมความประพฤติที่เป็นเด็กหรือเยาวชน(๓)คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารมีคำสั่งให้คุมความประพฤตินักโทษเด็ดขาดที่ได้รับการพักการลงโทษและลดวันต้องโทษจำคุก(๔)บุคคลอื่นตามที่ศาลหรือเจ้าพนักงานผู้มีอำนาจสั่งหมวด ๑วิธีการ และเงื่อนไขการคุมความประพฤติผู้ถูกคุมความประพฤติที่เป็นผู้ใหญ่ ส่วนที่ ๑การรับคดี ข้อ๖ เมื่อสำนักงานคุมประพฤติได้รับคำสั่งให้คุมความประพฤติผู้ถูกคุมความประพฤติที่เป็นผู้ใหญ่จากศาลให้เจ้าหน้าที่ธุรการดำเนินการเบื้องต้นดังนี้(๑)จัดทำทะเบียนคดี และตรวจสอบข้อมูลบุคคล(๒)ตรวจสอบประวัติการกระทำความผิด(๓)จัดทำสำนวนคดีโดยการรวบรวมเอกสารและหลักฐานที่เกี่ยวข้องให้ถูกต้องครบถ้วน(๔)นำเข้าข้อมูลในระบบสารสนเทศ และสารบบคดีของสำนักงานคุมประพฤติ(๕)ดำเนินการอื่น ๆ ตามที่ได้รับมอบหมายข้อ๗ ให้ผู้อำนวยการหรือผู้ที่ได้รับมอบหมายพิจารณามอบหมายคดีให้พนักงานคุมประพฤติดำเนินการข้อ๘ ให้พนักงานคุมประพฤติที่ได้รับมอบหมายให้ดำเนินการคุมความประพฤติผู้ถูกคุมความประพฤติที่เป็นผู้ใหญ่ตามข้อ๗ บันทึกข้อมูลหรือปรับปรุงข้อมูลในระบบสารสนเทศให้ถูกต้องครบถ้วนและเป็นปัจจุบันส่วนที่ ๒การชี้แจงเงื่อนไขการคุมความประพฤติการปฐมนิเทศและการดำเนินการเบื้องต้น ข้อ๙ ให้พนักงานคุมประพฤติรวบรวมและตรวจสอบความครบถ้วนของข้อมูลในสำนวนคดีเช่น คำสั่งศาล รายงานการสืบเสาะและพินิจ รวมทั้งเอกสารที่เกี่ยวข้องข้อ๑๐ ชี้แจงเงื่อนไขการคุมความประพฤติตามที่ศาลมีคำสั่งแก่ผู้ถูกคุมความประพฤติที่เป็นผู้ใหญ่ด้วยวาจาและลายลักษณ์อักษร พร้อมแจ้งสิทธิและหน้าที่ของผู้ถูกคุมความประพฤติที่เป็นผู้ใหญ่ รวมทั้งผลที่จะได้รับจากการปฏิบัติหรือไม่ปฏิบัติจากการคุมความประพฤติตามแบบที่กรมคุมประพฤติกำหนดข้อ๑๑ ให้พนักงานคุมประพฤติจัดปฐมนิเทศผู้ถูกคุมความประพฤติที่เป็นผู้ใหญ่เพื่อแจ้งวัตถุประสงค์ของการคุมความประพฤติ และวิธีการคุมความประพฤติบริการที่อาจได้รับจากสำนักงานคุมประพฤติ ทั้งนี้การปฐมนิเทศจะกระทำในวันชี้แจงเงื่อนไขหรือนัดหมายภายหลังก็ได้ข้อ๑๒ ให้พนักงานคุมประพฤติดำเนินการเบื้องต้นแก่ผู้ถูกคุมความประพฤติที่เป็นผู้ใหญ่ดังต่อไปนี้(๑)บันทึกถ้อยคำผู้ถูกคุมความประพฤติที่เป็นผู้ใหญ่ ตามแบบที่กรมคุมประพฤติกำหนด(๒)ดำเนินการเกี่ยวกับตัวผู้ถูกคุมความประพฤติที่เป็นผู้ใหญ่ เช่น ถ่ายภาพพิมพ์ลายนิ้วมือ ตรวจร่างกาย เก็บตัวอย่างปัสสาวะ เส้นผม หรือขนเพื่อประโยชน์ในการพิสูจน์บุคคลและเป็นฐานข้อมูลเพื่อประโยชน์ในการแก้ไขฟื้นฟูรวมทั้งสั่งหรือจัดให้ผู้ถูกคุมความประพฤติที่เป็นผู้ใหญ่ในคดีที่เกี่ยวข้องกับยาเสพติดหรือในกรณีที่มีหลักฐานอันควรเชื่อว่าบุคคลดังกล่าวเกี่ยวข้องกับยาเสพติด รับการตรวจหรือทดสอบว่ามียาเสพติดอยู่ในร่างกายหรือไม่ทั้งนี้การตรวจหรือทดสอบเกี่ยวกับยาเสพติดให้เป็นไปตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนด(๓)ในกรณีผู้ถูกคุมความประพฤติที่เป็นผู้ใหญ่ มีอาการบกพร่องทางร่างกายหรือจิตใจหรือมีความจำเป็นต้องได้รับการช่วยเหลือและสงเคราะห์ให้ดำเนินการส่งตัวไปบำบัดรักษาหรือช่วยเหลือสงเคราะห์ในเบื้องต้น(๔)ในคดีที่ศาลมีคำสั่งให้ดำเนินการติดอุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคล ให้เป็นไปตามหลักเกณฑ์และวิธีการใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคลตามที่กฎหมายกำหนด(๕)ดำเนินการอื่นใดเพื่อให้ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขและสามารถแก้ไขปรับปรุงตนเองได้เพื่อประโยชน์ในการป้องกันอาชญากรรมและแก้ไขฟื้นฟูผู้กระทำผิดข้อ๑๓ ในกรณีผู้ถูกคุมความประพฤติที่เป็นผู้ใหญ่ไม่มาพบพนักงานคุมประพฤติให้ดำเนินการตรวจสอบข้อมูลและมีหนังสือแจ้งเตือนไปยังผู้ถูกคุมความประพฤติและเมื่อผู้ถูกคุมความประพฤติมาพบ ให้ดำเนินการตามข้อ ๑๐ ข้อ ๑๑ และข้อ ๑๒ส่วนที่ ๓การวิเคราะห์และจัดทำแผน ข้อ๑๔ ให้พนักงานคุมประพฤตินำข้อมูลที่ได้จากการรวบรวมมาวิเคราะห์และจำแนกโดยใช้แบบประเมินตามที่กรมคุมประพฤติกำหนดเพื่อจัดทำแผนการคุมความประพฤติและแผนการแก้ไขฟื้นฟูตามหลักเกณฑ์ วิธีการและเงื่อนไข เกี่ยวกับแผน ตามที่กฎหมายกำหนดในการดำเนินการตามวรรคหนึ่งให้ผู้ถูกคุมความประพฤติที่เป็นผู้ใหญ่ มีส่วนร่วมในการจัดทำแผนการแก้ไขฟื้นฟูด้วยส่วนที่ ๔การดำเนินการคุมความประพฤติและการแก้ไขฟื้นฟู ข้อ๑๕ ให้พนักงานคุมประพฤติดำเนินการตามแผนการคุมความประพฤติและแผนการแก้ไขฟื้นฟูที่กำหนดไว้ข้อ๑๖ การดำเนินการตามแผนการคุมความประพฤติให้พนักงานคุมประพฤติดำเนินการดังนี้(๑)จัดให้ผู้ถูกคุมความประพฤติที่เป็นผู้ใหญ่ ปฏิบัติตามเงื่อนไขที่ศาลกำหนด เช่น การรายงานตัว การทำงานบริการสังคมหรือสาธารณประโยชน์การประกอบอาชีพ เงื่อนไขให้กระทำการ หรือห้ามกระทำการ(๒)ให้ดำเนินการสอดส่องยังที่พักอาศัยหรือสถานที่ทำงานหรือสถานที่อื่นใดเพื่อเยี่ยมเยียนติดตาม ดูแลให้ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขและสามารถแก้ไขปรับปรุงตนเองได้ ทั้งนี้ อาจมอบหมายอาสาสมัครคุมประพฤติดำเนินการแทนได้(๓)ในกรณีที่ผู้ถูกคุมความประพฤติที่เป็นผู้ใหญ่ไม่ปฏิบัติตามเงื่อนไขที่กำหนดโดยคำสั่งศาลหรือพฤติการณ์ที่เกี่ยวกับการคุมความประพฤติของผู้ถูกคุมความประพฤติที่เป็นผู้ใหญ่เปลี่ยนแปลงไปให้ดำเนินการตรวจสอบถึงเหตุการณ์ดังกล่าว และแก้ไขฟื้นฟูเท่าที่จะสามารถกระทำได้ก่อนหากไม่อาจดำเนินการเพื่อคุมความประพฤติต่อไปได้หรือควรจะได้มีการเปลี่ยนแปลงเงื่อนไขการคุมความประพฤติให้จัดทำรายงานและความเห็นต่อศาลโดยเร็ว ตามที่กำหนดไว้ในหมวด ๑ ส่วนที่ ๖(๔)การดำเนินการอื่นใด เพื่อให้ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขที่ศาลกำหนดข้อ๑๗ การดำเนินการตามแผนการแก้ไขฟื้นฟูให้พนักงานคุมประพฤติจัดให้ผู้ถูกคุมความประพฤติที่เป็นผู้ใหญ่ได้รับการแก้ไขฟื้นฟูตามแผนการแก้ไขฟื้นฟูให้เป็นไปตามสภาพปัญหา ความจำเป็น และความต้องการของผู้ถูกคุมความประพฤติที่เป็นผู้ใหญ่แต่ละรายเช่น การให้คำปรึกษารายบุคคล หรือรายกลุ่ม การจัดให้เข้ารับการอบรมความรู้การทำงานบริการสังคมหรือสาธารณประโยชน์การให้การสงเคราะห์เพื่อให้ผู้ถูกคุมความประพฤติที่เป็นผู้ใหญ่สามารถดำรงตนอยู่ในสังคมได้ทั้งนี้ให้เป็นไปตามระเบียบที่เกี่ยวข้องข้อ๑๘ ในคดีที่ผู้ถูกคุมความประพฤติที่เป็นผู้ใหญ่เกี่ยวข้องกับยาเสพติดหรือมีหลักฐานอันควรเชื่อว่าผู้ถูกคุมความประพฤติที่เป็นผู้ใหญ่เกี่ยวข้องกับยาเสพติดให้พนักงานคุมประพฤติตรวจหรือทดสอบว่ามียาเสพติดอยู่ในร่างกายผู้ถูกคุมความประพฤติที่เป็นผู้ใหญ่หรือไม่ตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนดข้อ๑๙ การดำเนินการตามข้อ ๑๖ และข้อ ๑๗ให้เป็นไปตามหลักเกณฑ์ วิธีการ และเงื่อนไขเกี่ยวกับแผน ตามที่กฎหมายกำหนดข้อ๒๐ การดำเนินการตามข้อ ๑๖ และข้อ ๑๗พนักงานคุมประพฤติอาจมอบหมายให้อาสาสมัครคุมประพฤติหรือประสานความร่วมมือกับภาครัฐ ภาคเอกชน และชุมชนเข้ามามีส่วนร่วมในการแก้ไขฟื้นฟูผู้ถูกคุมความประพฤติที่เป็นผู้ใหญ่ข้อ๒๑ ในคดีที่มีผู้เสียหายหากผู้ถูกคุมความประพฤติที่เป็นผู้ใหญ่หรือผู้เสียหายฝ่ายใดฝ่ายหนึ่งร้องขอให้มีการดำเนินการเพื่อสร้างความยุติธรรมเชิงสมานฉันท์และอีกฝ่ายหนึ่งยินยอมให้จัดให้มีการดำเนินการดังกล่าวตามหลักเกณฑ์และวิธีการในการดำเนินการเพื่อสร้างความยุติธรรมเชิงสมานฉันท์ตามที่กฎหมายกำหนดข้อ๒๒ ในกรณีผู้ถูกคุมความประพฤติที่เป็นผู้ใหญ่ร้องขอและพนักงานคุมประพฤติเห็นสมควรเพื่อประโยชน์ของผู้ถูกคุมความประพฤติที่เป็นผู้ใหญ่พนักงานคุมประพฤติอาจพิจารณาส่งคดีให้สำนักงานคุมประพฤติอื่นดำเนินการแทนก็ได้ส่วนที่ ๕การติดตามและประเมินผล ข้อ๒๓ ให้พนักงานคุมประพฤติติดตามและประเมินผลการปฏิบัติตามแผนการคุมความประพฤติเป็นระยะในระหว่างการคุมความประพฤติเพื่อให้ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขที่ศาลกำหนดข้อ๒๔ ให้พนักงานคุมประพฤติติดตามและประเมินผลการปฏิบัติตามแผนการแก้ไขฟื้นฟูเป็นระยะในระหว่างการคุมความประพฤติโดยประเมินผลตามสภาพปัญหา ความจำเป็นและความต้องการหรือระดับของความเสี่ยงหรือแนวโน้มการกระทำความผิดซ้ำหากพบว่ามีข้อเท็จจริงเปลี่ยนแปลงไป ให้ปรับแผนการแก้ไขฟื้นฟูตามหลักเกณฑ์ วิธีการและเงื่อนไขเกี่ยวกับแผนตามที่กฎหมายกำหนดส่วนที่ ๖การจัดทำรายงาน ข้อ๒๕ ให้พนักงานคุมประพฤติจัดทำรายงานและความเห็นการคุมความประพฤติในกรณีดังต่อไปนี้(๑)ให้พ้นการคุมความประพฤติในกรณีที่ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขครบถ้วนโดยจัดทำรายงานและความเห็นภายในสามสิบวัน นับแต่วันที่ผู้ถูกคุมความประพฤติที่เป็นผู้ใหญ่ปฏิบัติตามเงื่อนไขที่ศาลกำหนดครบถ้วนและครบระยะเวลาการคุมความประพฤติ(๒)ให้พ้นการคุมความประพฤติก่อนกำหนดในกรณีที่ผู้ถูกคุมความประพฤติที่เป็นผู้ใหญ่มีพฤติการณ์เปลี่ยนแปลงไปในทางที่ดีและมีข้อมูลบ่งชี้ว่าผู้ถูกคุมความประพฤติกลับตนเป็นพลเมืองดีแล้ว โดยจัดทำรายงานและความเห็นภายในระยะเวลาที่เหมาะสมและเป็นประโยชน์ต่อผู้ถูกคุมความประพฤติที่เป็นผู้ใหญ่(๓)ให้เพิกถอนการคุมความประพฤติในกรณีที่ผู้ถูกคุมความประพฤติที่เป็นผู้ใหญ่ไม่สามารถปฏิบัติตามเงื่อนไขที่ศาลกำหนดได้ด้วยเหตุจำเป็นเช่น ป่วยจนไม่สามารถปฏิบัติตามเงื่อนไขได้หรือถูกจับกุมดำเนินคดีใหม่และศาลมีคำพิพากษาถึงที่สุดให้จำคุกซึ่งมีระยะเวลายาวนานกว่าระยะเวลาการคุมความประพฤติหรือถูกจับกุมดำเนินคดีใหม่และศาลบวกโทษที่รอการลงโทษไว้ในคดีที่คุมความประพฤติด้วยแล้วหรือไปอยู่ต่างประเทศ ซึ่งมีระยะเวลานานกว่าระยะเวลาการคุมความประพฤติ โดยจัดทำรายงานและความเห็นภายในสามสิบวันนับแต่ทราบเหตุ ทั้งนี้ต้องไม่พ้นระยะเวลาการคุมความประพฤติ(๔)ให้การคุมความประพฤติสิ้นสุดในกรณีที่ผู้ถูกคุมความประพฤติที่เป็นผู้ใหญ่ถึงแก่กรรม(๕)ในกรณีที่ผู้ถูกคุมความประพฤติที่เป็นผู้ใหญ่ไม่ปฏิบัติตามเงื่อนไขการคุมความประพฤติที่ศาลกำหนดให้จัดทำรายงานและความเห็นเสนอต่อศาลเพื่อแก้ไขเปลี่ยนแปลงคำพิพากษาหรือคำสั่งเกี่ยวกับการลงโทษโดยเร็วภายในสิบห้าวัน นับแต่ดำเนินการแก้ไขฟื้นฟูเท่าที่จะสามารถกระทำได้แล้ว ทั้งนี้ ต้องไม่พ้นระยะเวลาการคุมความประพฤติข้อ๒๖ กรณีผู้ถูกคุมความประพฤติที่เป็นผู้ใหญ่คัดค้านรายงานและความเห็นของพนักงานคุมประพฤติให้พนักงานคุมประพฤตินำพยานหลักฐานเข้าสืบประกอบรายงานและความเห็นข้อ๒๗ ให้สำนักงานคุมประพฤติติดตามคำสั่งศาลในข้อ๒๕ (๒) (๓) (๔) และ (๕) และให้พนักงานคุมประพฤติดำเนินการตามที่ศาลมีคำสั่งแล้วแต่กรณีข้อ๒๘ เมื่อดำเนินการเสนอรายงานต่อศาลแล้วให้พนักงานคุมประพฤติบันทึกความเห็นและคำสั่งศาล ตามข้อ ๒๕ ในระบบสารสนเทศและสารบบคดีของสำนักงานคุมประพฤติหมวด ๒ผู้ถูกคุมความประพฤติที่เป็นเด็กหรือเยาวชน ส่วนที่ ๑การรับคดี ข้อ๒๙ เมื่อสำนักงานคุมประพฤติได้รับคำสั่งให้คุมความประพฤติผู้ถูกคุมความประพฤติที่เป็นเด็กหรือเยาวชนจากศาลให้เจ้าหน้าที่ธุรการดำเนินการเบื้องต้นดังนี้(๑)จัดทำทะเบียน ตรวจสอบข้อมูลบุคคล(๒)ตรวจสอบประวัติการกระทำความผิด(๓)จัดทำสำนวนคดีโดยการรวบรวมเอกสารและหลักฐานที่เกี่ยวข้องให้ถูกต้องครบถ้วน(๔)นำเข้าข้อมูลในระบบสารสนเทศ และสารบบคดีของสำนักงานคุมประพฤติ(๕)ดำเนินการอื่น ๆ ตามที่ได้รับมอบหมายข้อ๓๐ ให้ผู้อำนวยการหรือผู้ที่ได้รับมอบหมายพิจารณามอบหมายคดีให้พนักงานคุมประพฤติดำเนินการข้อ๓๑ ให้พนักงานคุมประพฤติที่ได้รับมอบหมายให้ดำเนินการคุมความประพฤติผู้ถูกคุมความประพฤติที่เป็นเด็กหรือเยาวชนตามข้อ๓๐ บันทึกข้อมูลหรือปรับปรุงข้อมูลในระบบสารสนเทศให้ถูกต้องครบถ้วนและเป็นปัจจุบันส่วนที่ ๒การชี้แจงเงื่อนไขการคุมความประพฤติการปฐมนิเทศและการดำเนินการเบื้องต้น ข้อ๓๒ ให้พนักงานคุมประพฤติรวบรวมและตรวจสอบความครบถ้วนของข้อมูลในสำนวนคดีเช่น คำสั่งศาล รายงานการสืบเสาะและพินิจจากสถานพินิจและคุ้มครองเด็กและเยาวชนรวมทั้งเอกสารที่เกี่ยวข้องข้อ๓๓ ชี้แจงเงื่อนไขการคุมความประพฤติตามที่ศาลมีคำสั่งแก่ผู้ถูกคุมความประพฤติที่เป็นเด็กหรือเยาวชนด้วยวาจาและลายลักษณ์อักษรพร้อมแจ้งสิทธิและหน้าที่ของผู้ถูกคุมความประพฤติที่เป็นเด็กหรือเยาวชนรวมทั้งผลที่จะได้รับจากการปฏิบัติหรือไม่ปฏิบัติจากการคุมความประพฤติตามแบบที่กรมคุมประพฤติกำหนดในการชี้แจงเงื่อนไขการคุมความประพฤติตามวรรคหนึ่งจะต้องมีบิดามารดา ผู้ปกครอง บุคคลที่เด็กหรือเยาวชนพักอาศัยอยู่ด้วยบุคคลหรือองค์การที่รับดูแลเด็กหรือเยาวชน หรือบุคคลที่เด็กหรือเยาวชนร้องขอเข้าร่วมรับฟังการชี้แจงเงื่อนไขด้วยข้อ๓๔ ให้พนักงานคุมประพฤติจัดปฐมนิเทศผู้ถูกคุมความประพฤติที่เป็นเด็กหรือเยาวชนเพื่อแจ้งวัตถุประสงค์ของการคุมความประพฤติและวิธีการคุมความประพฤติ บริการที่อาจได้รับจากสำนักงานคุมประพฤติ ทั้งนี้การปฐมนิเทศจะกระทำในวันชี้แจงเงื่อนไขหรือนัดหมายภายหลังก็ได้ในการปฐมนิเทศผู้ถูกคุมความประพฤติที่เป็นเด็กหรือเยาวชนตามวรรคหนึ่งจะต้องมีบิดามารดา ผู้ปกครอง บุคคลที่เด็กหรือเยาวชนพักอาศัยอยู่ด้วยบุคคลหรือองค์การที่รับดูแลเด็กหรือเยาวชน หรือบุคคลที่เด็กหรือเยาวชนร้องขอเข้าร่วมรับฟังการปฐมนิเทศด้วยข้อ๓๕ ให้พนักงานคุมประพฤติดำเนินการเบื้องต้นแก่ผู้ถูกคุมความประพฤติที่เป็นเด็กหรือเยาวชนดังต่อไปนี้(๑)บันทึกถ้อยคำผู้ถูกคุมความประพฤติที่เป็นเด็กหรือเยาวชนตามแบบที่กรมคุมประพฤติกำหนด(๒)ดำเนินการเกี่ยวกับตัวผู้ถูกคุมความประพฤติที่เป็นเด็กหรือเยาวชน เช่น การถ่ายภาพ พิมพ์ลายนิ้วมือตรวจร่างกาย เก็บตัวอย่างปัสสาวะ เส้นผม หรือขนเพื่อประโยชน์ในการพิสูจน์บุคคลและเป็นฐานข้อมูลเพื่อประโยชน์ในการแก้ไขฟื้นฟูรวมทั้งสั่งหรือจัดให้ผู้ถูกคุมความประพฤติที่เป็นเด็กหรือเยาวชนในคดีที่เกี่ยวข้องกับยาเสพติดหรือในกรณีที่มีหลักฐานอันควรเชื่อว่าบุคคลดังกล่าวเกี่ยวข้องกับยาเสพติด รับการตรวจหรือทดสอบว่ามียาเสพติดอยู่ในร่างกายหรือไม่ทั้งนี้การตรวจหรือทดสอบเกี่ยวกับยาเสพติดให้เป็นไปตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนด(๓)ในกรณีผู้ถูกคุมความประพฤติที่เป็นเด็กหรือเยาวชนมีอาการบกพร่องทางร่างกายหรือจิตใจหรือมีความจำเป็นต้องได้รับการช่วยเหลือและสงเคราะห์ให้ดำเนินการส่งตัวไปบำบัดรักษาหรือช่วยเหลือสงเคราะห์ในเบื้องต้น(๔)ในคดีที่ศาลมีคำสั่งให้ดำเนินการติดอุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคลการดำเนินการดังกล่าวให้เป็นไปตามหลักเกณฑ์และวิธีการใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคลตามที่กฎหมายกำหนด(๕)ดำเนินการอื่นใดเพื่อให้ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขและสามารถแก้ไขปรับปรุงตนเองได้เพื่อประโยชน์ในการป้องกันอาชญากรรมและแก้ไขฟื้นฟูผู้กระทำผิดข้อ๓๖ ในกรณีผู้ถูกคุมความประพฤติที่เป็นเด็กหรือเยาวชนไม่มาพบพนักงานคุมประพฤติให้ดำเนินการตรวจสอบข้อมูลและมีหนังสือแจ้งเตือนไปยังผู้ถูกคุมความประพฤติที่เป็นเด็กหรือเยาวชนและเมื่อผู้ถูกคุมความประพฤติที่เป็นเด็กหรือเยาวชนมาพบให้ดำเนินการตามข้อ ๓๓ ข้อ๓๔ และข้อ ๓๕ ต่อไปข้อ๓๗ ให้พนักงานคุมประพฤติแนะนำแก่บิดามารดา ผู้ปกครอง หรือบุคคลที่เด็กหรือเยาวชนพักอาศัยอยู่ด้วย เกี่ยวกับการเลี้ยงดูการอบรมสั่งสอน และการใด ๆ ที่จำเป็นและเหมาะสม รวมถึงการปรับปรุงตนเองของบิดามารดาผู้ปกครอง หรือบุคคลที่เด็กหรือเยาวชนดังกล่าวพักอาศัยอยู่ด้วยส่วนที่ ๓การวิเคราะห์และจัดทำแผน ข้อ๓๘ ให้พนักงานคุมประพฤตินำข้อมูลที่ได้จากการรวบรวมมาวิเคราะห์และจำแนกโดยใช้แบบประเมินตามที่กรมคุมประพฤติกำหนดเพื่อจัดทำแผนการคุมความประพฤติและแผนการแก้ไขฟื้นฟู ตามหลักเกณฑ์ วิธีการและเงื่อนไข เกี่ยวกับแผน ตามที่กฎหมายกำหนดในการดำเนินการตามวรรคหนึ่งให้ผู้ถูกคุมความประพฤติที่เป็นเด็กหรือเยาวชน และบิดามารดา ผู้ปกครองบุคคลที่ผู้ถูกคุมความประพฤติที่เป็นเด็กหรือเยาวชนพักอาศัยอยู่ด้วยบุคคลหรือองค์การที่รับดูแลผู้ถูกคุมความประพฤติที่เป็นเด็กหรือเยาวชนหรือบุคคลที่ผู้ถูกคุมความประพฤติที่เป็นเด็กหรือเยาวชนร้องขอมีส่วนร่วมในการจัดทำแผนด้วยโดยให้คำนึงถึงแผนและเงื่อนไขที่กำหนดโดยศาลที่มีอำนาจพิจารณาคดีเยาวชนและครอบครัวด้วยส่วนที่ ๔การดำเนินการคุมความประพฤติและการแก้ไขฟื้นฟู ข้อ๓๙ ให้พนักงานคุมประพฤติดำเนินการตามแผนการคุมความประพฤติและแผนการแก้ไขฟื้นฟูที่กำหนดไว้ข้อ๔๐ การดำเนินการตามแผนการคุมความประพฤติให้พนักงานคุมประพฤติดำเนินการดังนี้(๑)จัดให้ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขที่ศาลกำหนดเช่น การรายงานตัว การทำงานบริการสังคมหรือสาธารณประโยชน์ การศึกษาเงื่อนไขให้กระทำการ หรือห้ามกระทำการ(๒)ให้ดำเนินการสอดส่องยังที่พักอาศัยหรือสถานศึกษา หรือสถานที่ทำงานหรือสถานที่อื่นใด เพื่อเยี่ยมเยียน ติดตาม ดูแลให้ผู้ถูกคุมความประพฤติที่เป็นเด็กหรือเยาวชน ปฏิบัติตามเงื่อนไขและสามารถแก้ไขปรับปรุงตนเองได้ ทั้งนี้อาจมอบหมายอาสาสมัครคุมประพฤติดำเนินการแทนได้(๓)ในกรณีที่ผู้ถูกคุมความประพฤติที่เป็นเด็กหรือเยาวชนไม่ปฏิบัติตามเงื่อนไขที่กำหนดโดยคำสั่งศาลหรือพฤติการณ์ที่เกี่ยวกับการคุมความประพฤติของผู้ถูกคุมความประพฤติที่เป็นเด็กหรือเยาวชนเปลี่ยนแปลงไปให้ดำเนินการตรวจสอบถึงเหตุการณ์ดังกล่าวและแก้ไขฟื้นฟูเท่าที่จะสามารถกระทำได้ก่อน หากไม่อาจดำเนินการเพื่อคุมความประพฤติต่อไปได้หรือควรจะได้มีการเปลี่ยนแปลงเงื่อนไขการคุมความประพฤติให้จัดทำรายงานและความเห็นต่อศาลโดยเร็ว ตามที่กำหนดไว้ในหมวด ๒ ส่วนที่ ๖(๔)ให้คำแนะนำแก่บิดามารดา ผู้ปกครองหรือบุคคลที่ผู้ถูกคุมความประพฤติที่เป็นเด็กหรือเยาวชนดังกล่าวพักอาศัยอยู่ด้วยเกี่ยวกับการเลี้ยงดู การอบรมสั่งสอน และการใด ๆ ที่จำเป็นและเหมาะสมรวมถึงการปรับปรุงตนเองของบิดามารดา ผู้ปกครองหรือบุคคลที่ผู้ถูกคุมความประพฤติที่เป็นเด็กหรือเยาวชนดังกล่าวพักอาศัยอยู่ด้วยเพื่อประโยชน์ในการแก้ไขฟื้นฟูผู้ถูกคุมความประพฤติที่เป็นเด็กหรือเยาวชน(๕)การดำเนินการอื่นใด เพื่อให้ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขที่ศาลกำหนดข้อ๔๑ การดำเนินการตามแผนการแก้ไขฟื้นฟูให้พนักงานคุมประพฤติจัดให้ผู้ถูกคุมความประพฤติที่เป็นเด็กหรือเยาวชนได้รับการแก้ไขฟื้นฟูตามแผนการแก้ไขฟื้นฟูให้เป็นไปตามสภาพปัญหา ความจำเป็นและความต้องการของผู้ถูกคุมความประพฤติที่เป็นเด็กหรือเยาวชนแต่ละรายเช่น การให้คำปรึกษารายบุคคลหรือรายกลุ่ม การจัดให้เข้ารับการอบรมความรู้การทำงานบริการสังคมหรือสาธารณประโยชน์ การให้การสงเคราะห์เพื่อให้ผู้ถูกคุมความประพฤติที่เป็นเด็กหรือเยาวชนสามารถดำรงตนอยู่ในสังคมได้ ทั้งนี้ ให้เป็นไปตามระเบียบที่เกี่ยวข้องการดำเนินการสงเคราะห์ตามวรรคหนึ่งหากผู้ถูกคุมประพฤติที่เป็นเด็กหรือเยาวชนตกอยู่ในสภาพจำต้องได้รับการสงเคราะห์หรือคุ้มครองสวัสดิภาพพนักงานคุมประพฤติจะต้องให้การช่วยเหลือเบื้องต้นและแจ้งต่อพนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามกฎหมายว่าด้วยการคุ้มครองเด็กโดยมิชักช้าข้อ๔๒ ในคดีที่ผู้ถูกคุมความประพฤติที่เป็นเด็กหรือเยาวชนเกี่ยวข้องกับยาเสพติดหรือมีหลักฐานอันควรเชื่อว่าผู้ถูกคุมความประพฤติเกี่ยวข้องกับยาเสพติดให้พนักงานคุมประพฤติตรวจหรือทดสอบว่ามียาเสพติดอยู่ในร่างกายผู้ถูกคุมความประพฤติหรือไม่ตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนดข้อ๔๓ การดำเนินการตามข้อ ๔๐ และข้อ ๔๑ให้เป็นไปตามหลักเกณฑ์ วิธีการ และเงื่อนไข เกี่ยวกับแผน ตามที่กฎหมายกำหนดข้อ๔๔ การดำเนินการตามข้อ ๔๐ และข้อ ๔๑พนักงานคุมประพฤติอาจมอบหมายให้อาสาสมัครคุมประพฤติหรือประสานความร่วมมือกับภาครัฐ ภาคเอกชน และชุมชนเข้ามามีส่วนร่วมในการแก้ไขฟื้นฟูผู้ถูกคุมความประพฤติที่เป็นเด็กหรือเยาวชนข้อ๔๕ ในคดีที่มีผู้เสียหายหากผู้ถูกคุมความประพฤติที่เป็นเด็กหรือเยาวชนหรือผู้เสียหายฝ่ายใดฝ่ายหนึ่งร้องขอให้มีการดำเนินการเพื่อสร้างความยุติธรรมเชิงสมานฉันท์และอีกฝ่ายหนึ่งยินยอมให้จัดให้มีการดำเนินการดังกล่าวตามหลักเกณฑ์และวิธีการในการดำเนินการเพื่อสร้างความยุติธรรมเชิงสมานฉันท์ตามที่กฎหมายกำหนดข้อ๔๖ ในกรณีผู้ถูกคุมความประพฤติที่เป็นเด็กหรือเยาวชนร้องขอและพนักงานคุมประพฤติเห็นสมควรเพื่อประโยชน์ของผู้ถูกคุมความประพฤติที่เป็นเด็กหรือเยาวชนพนักงานคุมประพฤติอาจพิจารณาส่งคดีให้สำนักงานคุมประพฤติอื่นดำเนินการแทนก็ได้ส่วนที่ ๕การติดตามและประเมินผล ข้อ๔๗ ให้พนักงานคุมประพฤติติดตามและประเมินผลการปฏิบัติตามแผนการคุมความประพฤติเป็นระยะในระหว่างการคุมความประพฤติเพื่อให้ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขที่ศาลกำหนดข้อ๔๘ ให้พนักงานคุมประพฤติติดตามและประเมินผลการปฏิบัติตามแผนการแก้ไขฟื้นฟูเป็นระยะในระหว่างการคุมความประพฤติโดยประเมินผลตามสภาพปัญหา ความจำเป็นและความต้องการ หรือระดับของความเสี่ยงหรือแนวโน้มการกระทำความผิดซ้ำหากพบว่ามีข้อเท็จจริงเปลี่ยนแปลงไปให้ปรับแผนการแก้ไขฟื้นฟูตามหลักเกณฑ์ วิธีการและเงื่อนไขเกี่ยวกับแผน ตามที่กฎหมายกำหนดส่วนที่ ๖การจัดทำรายงาน ข้อ๔๙ ให้พนักงานคุมประพฤติจัดทำรายงานและความเห็นการคุมความประพฤติในกรณีดังต่อไปนี้(๑)ให้พ้นการคุมความประพฤติ ในกรณีที่ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขครบถ้วนโดยจัดทำรายงานและความเห็นภายในสามสิบวัน นับแต่วันที่ผู้ถูกคุมความประพฤติที่เป็นเด็กหรือเยาวชนปฏิบัติตามเงื่อนไขที่ศาลกำหนดครบถ้วนและครบระยะเวลาการคุมความประพฤติ(๒)ให้พ้นการคุมความประพฤติก่อนกำหนดในกรณีที่ผู้ถูกคุมความประพฤติที่เป็นเด็กหรือเยาวชนมีพฤติการณ์เปลี่ยนแปลงไปในทางที่ดีและมีข้อมูลบ่งชี้ว่าผู้ถูกคุมความประพฤติที่เป็นเด็กหรือเยาวชนกลับตนเป็นพลเมืองดีแล้วโดยจัดทำรายงานและความเห็นภายในระยะเวลาที่เหมาะสมและเป็นประโยชน์ต่อผู้ถูกคุมความประพฤติที่เป็นเด็กหรือเยาวชน(๓)ให้เพิกถอนการคุมความประพฤติในกรณีที่ผู้ถูกคุมความประพฤติที่เป็นเด็กหรือเยาวชนไม่สามารถปฏิบัติตามเงื่อนไขที่ศาลกำหนดได้ด้วยเหตุจำเป็นเช่นป่วยจนไม่สามารถปฏิบัติตามเงื่อนไขได้หรือถูกจับกุมดำเนินคดีใหม่และศาลมีคำพิพากษาถึงที่สุดให้จำคุกซึ่งมีระยะเวลายาวนานกว่าระยะเวลาการคุมความประพฤติหรือถูกจับกุมดำเนินคดีใหม่และศาลบวกโทษที่รอการลงโทษไว้ในคดีที่คุมความประพฤติด้วยแล้วหรือไปอยู่ต่างประเทศ ซึ่งมีระยะเวลานานกว่าระยะเวลาการคุมความประพฤติ โดยจัดทำรายงานและความเห็นภายในสามสิบวันนับแต่ทราบเหตุ ทั้งนี้ต้องไม่พ้นระยะเวลาการคุมความประพฤติ(๔)ให้การคุมความประพฤติสิ้นสุดในกรณีที่ผู้ถูกคุมความประพฤติที่เป็นเด็กหรือเยาวชนถึงแก่กรรม(๕)ในกรณีที่ผู้ถูกคุมความประพฤติที่เป็นเด็กหรือเยาวชนไม่ปฏิบัติตามเงื่อนไขการคุมความประพฤติที่ศาลกำหนด ให้จัดทำรายงานและความเห็นเสนอต่อศาลเพื่อแก้ไขเปลี่ยนแปลงคำพิพากษาหรือคำสั่งเกี่ยวกับการลงโทษโดยเร็วภายในสิบห้าวัน นับแต่ดำเนินการแก้ไขฟื้นฟูเท่าที่จะสามารถกระทำได้แล้ว ทั้งนี้ต้องไม่พ้นระยะเวลาการคุมความประพฤติข้อ๕๐ กรณีผู้ถูกคุมความประพฤติที่เป็นเด็กหรือเยาวชนคัดค้านรายงานและความเห็นของพนักงานคุมประพฤติให้พนักงานคุมประพฤตินำพยานหลักฐานเข้าสืบประกอบรายงานและความเห็นข้อ๕๑ ให้สำนักงานคุมประพฤติติดตามคำสั่งศาลในข้อ๔๙ (๒) (๓) (๔) และ (๕) และให้พนักงานคุมประพฤติดำเนินการตามที่ศาลมีคำสั่งแล้วแต่กรณีข้อ๕๒ เมื่อดำเนินการเสนอรายงานต่อศาลแล้วให้พนักงานคุมประพฤติบันทึกความเห็นและคำสั่งศาล ตามข้อ ๔๙ ในระบบสารสนเทศและสารบบคดีของสำนักงานคุมประพฤติหมวด ๓ผู้ถูกคุมความประพฤติที่เป็นนักโทษเด็ดขาด ส่วนที่ ๑การรับคดี ข้อ๕๓ เมื่อสำนักงานคุมประพฤติได้รับคำสั่งให้คุมความประพฤตินักโทษเด็ดขาดที่ได้รับการพักการลงโทษและลดวันต้องโทษจำคุกจากคณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหาร ให้เจ้าหน้าที่ธุรการดำเนินการเบื้องต้นดังนี้(๑)จัดทำทะเบียนและตรวจสอบข้อมูลบุคคล(๒)ตรวจสอบประวัติการกระทำความผิด(๓)จัดทำสำนวนคดีโดยการรวบรวมเอกสารและหลักฐานที่เกี่ยวข้องให้ถูกต้องครบถ้วน(๔)นำเข้าข้อมูลในระบบสารสนเทศ และสารบบคดีของสำนักงานคุมประพฤติ(๕)ดำเนินการอื่น ๆ ตามที่ได้รับมอบหมายข้อ๕๔ ให้ผู้อำนวยการหรือผู้ที่ได้รับมอบหมายพิจารณามอบหมายคดีให้พนักงานคุมประพฤติดำเนินการข้อ๕๕ ให้พนักงานคุมประพฤติที่ได้รับมอบหมายให้ดำเนินการคุมความประพฤติผู้ถูกคุมความประพฤติที่เป็นนักโทษเด็ดขาดตามข้อ๕๔ บันทึกข้อมูลหรือปรับปรุงข้อมูลในระบบสารสนเทศให้ถูกต้องครบถ้วนและเป็นปัจจุบันส่วนที่ ๒การชี้แจงเงื่อนไขการคุมความประพฤติการปฐมนิเทศและการดำเนินการเบื้องต้น ข้อ๕๖ ให้พนักงานคุมประพฤติรวบรวมและตรวจสอบความครบถ้วนของข้อมูลในสำนวนคดีเช่น หนังสือแจ้งการปล่อยตัวการคุมความประพฤติหนังสือสำคัญการปล่อยตัวคุมความประพฤติ รวมทั้งเอกสารที่เกี่ยวข้องข้อ๕๗ ชี้แจงเงื่อนไขการคุมความประพฤติตามที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหาร มีคำสั่งแก่ผู้ถูกคุมความประพฤติที่เป็นนักโทษเด็ดขาดด้วยวาจา และลายลักษณ์อักษร ตามแบบที่กรมคุมประพฤติกำหนด พร้อมแจ้งสิทธิและหน้าที่ของผู้ถูกคุมความประพฤติที่เป็นนักโทษเด็ดขาดรวมทั้งผลที่จะได้รับจากการปฏิบัติหรือไม่ปฏิบัติจากการคุมความประพฤติพร้อมทั้งกำชับให้ปฏิบัติตามเงื่อนไขโดยเคร่งครัด มิฉะนั้นเจ้าพนักงานเรือนจำหรือพนักงานฝ่ายปกครองหรือตำรวจ ซึ่งเจ้าพนักงานเรือนจำร้องขอในกรณีจำเป็น มีอำนาจจับผู้ถูกคุมความประพฤติที่เป็นนักโทษเด็ดขาดได้โดยมิต้องมีหมายจับ และนำกลับเข้าจำคุกต่อไปตามกำหนดโทษที่ยังเหลืออยู่โดยไม่ต้องมีหมายจำคุกอีก ทั้งนี้ตามกฎหมายว่าด้วยราชทัณฑ์ข้อ๕๘ ให้พนักงานคุมประพฤติจัดปฐมนิเทศผู้ถูกคุมความประพฤติที่เป็นนักโทษเด็ดขาดเพื่อแจ้งวัตถุประสงค์ของการคุมความประพฤติและวิธีการคุมความประพฤติ บริการที่อาจได้รับจากสำนักงานคุมประพฤติ ทั้งนี้การปฐมนิเทศจะกระทำในวันชี้แจงเงื่อนไขหรือนัดหมายภายหลังก็ได้ข้อ๕๙ ให้พนักงานคุมประพฤติดำเนินการเบื้องต้นแก่ผู้ถูกคุมความประพฤติที่เป็นนักโทษเด็ดขาดดังต่อไปนี้(๑)บันทึกถ้อยคำผู้ถูกคุมความประพฤติที่เป็นนักโทษเด็ดขาดตามแบบที่กรมคุมประพฤติกำหนด(๒)ดำเนินการเกี่ยวกับตัวผู้ถูกคุมความประพฤติที่เป็นนักโทษเด็ดขาด เช่น การถ่ายภาพ พิมพ์ลายนิ้วมือตรวจร่างกาย เก็บตัวอย่างปัสสาวะ เส้นผม หรือขนเพื่อประโยชน์ในการพิสูจน์บุคคลและเป็นฐานข้อมูลเพื่อประโยชน์ในการแก้ไขฟื้นฟูรวมทั้งสั่งหรือจัดให้ผู้ถูกคุมความประพฤติที่เป็นนักโทษเด็ดขาดในคดีที่เกี่ยวข้องกับยาเสพติดหรือในกรณีที่มีหลักฐานอันควรเชื่อว่าบุคคลดังกล่าวเกี่ยวข้องกับยาเสพติด รับการตรวจหรือทดสอบว่ามียาเสพติดอยู่ในร่างกายหรือไม่ ทั้งนี้การตรวจหรือทดสอบเกี่ยวกับยาเสพติดให้เป็นไปตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนด(๓)ในกรณีผู้ถูกคุมความประพฤติที่เป็นนักโทษเด็ดขาดมีอาการบกพร่องทางร่างกายหรือจิตใจหรือมีความจำเป็นต้องได้รับการช่วยเหลือและสงเคราะห์ให้ดำเนินการส่งตัวไปบำบัดรักษาหรือช่วยเหลือสงเคราะห์ในเบื้องต้น(๔)ในคดีที่คณะกรรมการหรือคณะอนุกรรมการตามกฎหมายว่าด้วยราชทัณฑ์ หรือตามกฎหมายว่าด้วยเรือนจำทหารมีคำสั่งให้ดำเนินการติดอุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคลให้เป็นไปตามหลักเกณฑ์ และวิธีการใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวบุคคล ตามที่กฎหมายกำหนด(๕)ดำเนินการอื่นใด เพื่อให้ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขและสามารถแก้ไขปรับปรุงตนเองได้เพื่อประโยชน์ในการป้องกันอาชญากรรมและแก้ไขฟื้นฟูผู้กระทำผิดข้อ๖๐ ในกรณีผู้ถูกคุมความประพฤติที่เป็นนักโทษเด็ดขาดไม่มาพบพนักงานคุมประพฤติให้ดำเนินการตรวจสอบข้อมูลและมีหนังสือแจ้งเตือนไปยังผู้ถูกคุมความประพฤติที่เป็นนักโทษเด็ดขาดและเมื่อผู้ถูกคุมความประพฤติที่เป็นนักโทษเด็ดขาดมาพบ ให้ดำเนินการตามข้อ ๕๗ ข้อ๕๘ และข้อ ๕๙ส่วนที่ ๓การวิเคราะห์และจัดทำแผน ข้อ๖๑ ให้พนักงานคุมประพฤตินำข้อมูลที่ได้จากการรวบรวมมาวิเคราะห์และจำแนกโดยใช้แบบประเมินตามที่กรมคุมประพฤติกำหนดเพื่อจัดทำแผนการคุมความประพฤติที่เป็นนักโทษเด็ดขาดและแผนการแก้ไขฟื้นฟูตามที่กฎหมายกำหนดในการดำเนินการตามวรรคหนึ่งให้ผู้ถูกคุมความประพฤติที่เป็นนักโทษเด็ดขาดมีส่วนร่วมในการจัดทำแผนการแก้ไขฟื้นฟูส่วนที่ ๔การดำเนินการคุมความประพฤติและการแก้ไขฟื้นฟู ข้อ๖๒ ให้พนักงานคุมประพฤติดำเนินการตามแผนการคุมความประพฤติและแผนการแก้ไขฟื้นฟูที่กำหนดไว้ข้อ๖๓ การดำเนินการตามแผนการคุมความประพฤติให้พนักงานคุมประพฤติดำเนินการดังนี้(๑)จัดให้ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนด เช่น การรายงานตัว การประกอบอาชีพเงื่อนไขให้กระทำการ หรือห้ามกระทำการ(๒)ให้ดำเนินการสอดส่องยังที่พักอาศัยหรือสถานที่ทำงานหรือสถานที่อื่นใดเพื่อเยี่ยมเยียนติดตาม ดูแล ให้ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขและสามารถแก้ไขปรับปรุงตนเองได้ ทั้งนี้อาจมอบหมายอาสาสมัครคุมประพฤติดำเนินการแทนได้(๓)ในกรณีที่ผู้ถูกคุมความประพฤติที่เป็นนักโทษเด็ดขาดไม่ปฏิบัติตามเงื่อนไขที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนด หรือพฤติการณ์ที่เกี่ยวกับการคุมความประพฤติของผู้ถูกคุมความประพฤติที่เป็นนักโทษเด็ดขาดเปลี่ยนแปลงไปให้ดำเนินการตรวจสอบถึงเหตุการณ์ดังกล่าว และให้จัดทำรายงานและความเห็นต่อคณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารโดยเร็ว ตามที่กำหนดไว้ในหมวด ๓ ส่วนที่ ๖(๔)การดำเนินการอื่นใดเพื่อให้ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนดข้อ๖๔ การดำเนินการตามแผนการแก้ไขฟื้นฟูให้พนักงานคุมประพฤติจัดให้ผู้ถูกคุมความประพฤติที่เป็นนักโทษเด็ดขาดได้รับการแก้ไขฟื้นฟูตามแผนการแก้ไขฟื้นฟูให้เป็นไปตามสภาพปัญหา ความจำเป็นและความต้องการของผู้ถูกคุมความประพฤติแต่ละรายเช่น การให้คำปรึกษารายบุคคลหรือรายกลุ่ม การจัดให้เข้ารับการอบรมความรู้การทำงานบริการสังคมหรือสาธารณประโยชน์ การให้การสงเคราะห์เพื่อให้ผู้ถูกคุมความประพฤติที่เป็นนักโทษเด็ดขาดสามารถดำรงตนอยู่ในสังคมได้ ทั้งนี้ ให้เป็นไปตามระเบียบที่เกี่ยวข้องข้อ๖๕ ในคดีที่ผู้ถูกคุมความประพฤติที่เป็นนักโทษเด็ดขาดเกี่ยวข้องกับยาเสพติดหรือมีหลักฐานอันควรเชื่อว่าผู้ถูกคุมความประพฤติที่เป็นนักโทษเด็ดขาดเกี่ยวข้องกับยาเสพติดให้พนักงานคุมประพฤติตรวจหรือทดสอบว่ามียาเสพติดอยู่ในร่างกายผู้ถูกคุมความประพฤติที่เป็นนักโทษเด็ดขาดหรือไม่ตามหลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่ตามที่กฎหมายกำหนดข้อ๖๖ การดำเนินการตามข้อ ๖๓ และข้อ ๖๔ให้เป็นไปตามหลักเกณฑ์ วิธีการ และเงื่อนไขเกี่ยวกับแผน ตามที่กฎหมายกำหนดข้อ๖๗ การดำเนินการตามข้อ ๖๓ และข้อ ๖๔พนักงานคุมประพฤติอาจมอบหมายให้อาสาสมัครคุมประพฤติหรือประสานความร่วมมือกับภาครัฐ ภาคเอกชน และชุมชนเข้ามามีส่วนร่วมในการแก้ไขฟื้นฟูผู้ถูกคุมความประพฤติที่เป็นนักโทษเด็ดขาดข้อ๖๘ ในคดีที่มีผู้เสียหาย หากผู้ถูกคุมความประพฤติที่เป็นนักโทษเด็ดขาดหรือผู้เสียหายฝ่ายใดฝ่ายหนึ่งร้องขอให้มีการดำเนินการเพื่อสร้างความยุติธรรมเชิงสมานฉันท์และอีกฝ่ายหนึ่งยินยอมให้จัดให้มีการดำเนินการดังกล่าวตามหลักเกณฑ์และวิธีการในการดำเนินการเพื่อสร้างความยุติธรรมเชิงสมานฉันท์ ตามที่กฎหมายกำหนดข้อ๖๙ ในกรณีผู้ถูกคุมความประพฤติร้องขอไปรายงานตัวที่สำนักงานคุมประพฤติแห่งอื่นและพนักงานคุมประพฤติเห็นสมควรเพื่อประโยชน์ของผู้ถูกคุมความประพฤติที่เป็นนักโทษเด็ดขาดและเป็นไปตามบทบัญญัติของกฎหมายว่าด้วยราชทัณฑ์หรือกฎหมายว่าด้วยเรือนจำทหารพนักงานคุมประพฤติอาจพิจารณาส่งคดีให้สำนักงานคุมประพฤติอื่นดำเนินการแทนก็ได้ส่วนที่ ๕การติดตามและประเมินผล ข้อ๗๐ ให้พนักงานคุมประพฤติติดตามและประเมินผลการปฏิบัติตามแผนการคุมความประพฤติเป็นระยะในระหว่างการคุมความประพฤติเพื่อให้ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนดกรณีผู้ถูกคุมความประพฤติที่เป็นนักโทษเด็ดขาดมีพฤติกรรมเปลี่ยนแปลงไปในทางที่ดีขึ้นให้พนักงานคุมประพฤติพิจารณาปรับเปลี่ยนเงื่อนไขในทางที่เป็นประโยชน์กับผู้ถูกคุมความประพฤติที่เป็นนักโทษเด็ดขาดได้เช่น ลดจำนวนครั้งในการรายงานตัวข้อ๗๑ ให้พนักงานคุมประพฤติติดตามและประเมินผลการปฏิบัติตามแผนการแก้ไขฟื้นฟูเป็นระยะในระหว่างการคุมความประพฤติโดยประเมินผลตามสภาพปัญหา ความจำเป็นและความต้องการ หรือระดับของความเสี่ยงหรือแนวโน้มการกระทำความผิดซ้ำหากพบว่ามีข้อเท็จจริงเปลี่ยนแปลงไปให้ปรับแผนการแก้ไขฟื้นฟูตามหลักเกณฑ์ วิธีการและเงื่อนไขเกี่ยวกับแผน ตามที่กฎหมายกำหนดส่วนที่ ๖การจัดทำรายงาน ข้อ๗๒ ให้พนักงานคุมประพฤติทำรายงานและความเห็นการคุมความประพฤติในกรณี ดังต่อไปนี้(๑)ให้พ้นการคุมความประพฤติในกรณีที่ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขครบถ้วนโดยจัดทำรายงานและความเห็นภายในเจ็ดวันอย่างช้าไม่เกินสามสิบวันนับแต่วันที่ผู้ถูกคุมความประพฤติที่เป็นนักโทษเด็ดขาดปฏิบัติตามเงื่อนไขที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนดครบถ้วนและครบระยะเวลาการคุมความประพฤติ(๒)ในกรณีที่ผู้ถูกคุมความประพฤติที่เป็นนักโทษเด็ดขาดไม่ปฏิบัติตามเงื่อนไขการคุมความประพฤติที่คณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารกำหนดให้จัดทำรายงานและความเห็นเสนอต่อคณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหาร ในทันทีที่ทราบเหตุข้อ๗๓ เมื่อดำเนินการเสนอรายงานต่อคณะกรรมการหรือคณะอนุกรรมการตามกฎหมายว่าด้วยราชทัณฑ์หรือตามกฎหมายว่าด้วยเรือนจำทหารแล้ว ให้พนักงานคุมประพฤติบันทึกความเห็นตามข้อ ๗๒ในระบบสารสนเทศ และสารบบคดีของสำนักงานคุมประพฤติหมวด ๔การส่งเสริมและสนับสนุน ข้อ๗๔ ให้ผู้อำนวยการรับผิดชอบในการดำเนินการตรวจสอบคุณภาพมาตรฐานและส่งเสริมสนับสนุนการปฏิบัติงานการคุมความประพฤติให้เกิดประสิทธิภาพตลอดทั้งกระบวนการข้อ๗๕ ให้ผู้อำนวยการบริหารจัดการให้มีการประสานความร่วมมือกับหน่วยงานของรัฐองค์กรปกครองส่วนท้องถิ่น องค์กรพัฒนาเอกชน องค์กรชุมชนหรือองค์กรอื่น ๆเพื่อให้มีบทบาทในการส่งเสริมสนับสนุนการแก้ไขฟื้นฟูผู้กระทำผิดในชุมชนประกาศ ณ วันที่ ๑๙เมษายน พ.ศ. ๒๕๖๐สุวพันธุ์ ตันยุวรรธนะรัฐมนตรีว่าการกระทรวงยุติธรรมภวรรณตรี/จัดทำ๒๕ พฤษภาคม๒๕๖๐ชวัลพร/ตรวจ๒๕ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๘ ง/หน้า ๗/๒๓ พฤษภาคม ๒๕๖๐